google/wiki40b huggingface dataset:
ME-foreningen

Norges Myalgisk Encefalopati Forening (ofte omtalt som Norges ME-forening eller ME-foreningen) er en organisasjon som arbeider for å bedre situasjonen for ME-syke.
Foreningen ble stiftet i 1987 av Ellen Piro, og har vært medlem av Funksjonshemmedes Fellesorganisasjon siden 2003. I 1995 bidro foreningen til at ME ble godkjent som diagnose av rikstrygdeverket. Foreningens standpunkt er at ME er en nevrologisk lidelse, og avviser at det dreier seg om en psykosomatisk sykdom.
ME-foreningen arbeider for å øke kunnskap og forståelse for ME både innen helsevesenet og blant politikere og offentlig forvaltning. Foreningen driver også utstrakt likepersonsvirksomhet. Foreningens innsamlingsaksjon, ME-forskning, samler inn penger til biomedisinsk forskning på ME, og kunne i 2015 overlevere 1,5 millioner kroner til forskerteamet på Haukeland.
ME-foreningen har arrangert flere medisinske konferanser om ME, og har utarbeidet flere rapporter om ME-pasienters vilkår i Norge.
Foreningen utgir Nyhetsbrev foreningens medlemsblad, to eller tre ganger i året.
ME-foreningen har pr. februar 2017 ca. 3600 medlemmer og 13 fylkeslag.
VM i sjakk 2018

Verdensmesterskapet

Presidenten i Fédération internationale des échecs (FIDE) kunngjorde at verdensmesterskapet i 2018 skulle holdes i et asiatisk land. Likevel annonserte AGON i november 2017 at kampen skulle arrangeres på The College i Holborn i London.

Kandidatturneringen

Kandidatturneringen ble arrangert i Berlin 8. til 29. mars 2018 og avgjorde hvem som skulle møte regjerende mester i kampen om VM-tittelen.
Kandidatturneringen besto av åtte spillere, inkludert tapende finalist fra forrige VM, denne gang Sergej Karjakin. Turneringen ble vunnet av Fabiano Caruana, som dermed møtte Magnus Carlsen i VM.
Norske Meierifolks Landsforening

Norske Meierifolks Landsforening (NML) er et fagforbund som organiserer ansatte i meieriindustrien. NML ble dannet i 1914 og har vel 1250 medlemmer. Forbundet ble medlem i Yrkesorganisasjonenes Sentralforbund 1. juli 2006.
Svenska Turistföreningen

Svenska Turistföreningen (STF) er en svensk medlemsorganisasjon som har som formål blant annet å fremme svensk turisme. STF ble grunnlagt den 27. februar 1885 i Uppsala av en gruppe geologistudenter og hadde da 29 medlemmer. Foreningen eier og driver en rekke turisthytter i Sverige og har 100 ansatte, 60 av disse jobber i kanselliet i Stockholm. I tillegg er mange ansatt som 
I 2008 hadde foreningen ca. 300 000 medlemmer og gjennom et heleid datterselskap har foreningen 320 vandrehjem, ti fjellstasjoner og 45 fjellstuer. Medlemmene er organisert i 85 lokale kretser. Omsetningen til organisasjonen var i 2007 på 220 millioner svenske kroner.
Dennison Reef

Dennison Reef er et rev mellom Shull Rocks og Pauling Islands, som ligger øst for sørenden av Biscoe Islands i Crystal Sound. Det ble kartlagt fra flyfoto tatt av Ronne Antarctic Research Expedition (1947–48) og fra landmålinger av Falkland Islands Dependencies Survey (1958–59). Det ble navnsatt av UK Antarctic Place-Names Committee etter David M. Dennison, en fysiker som studerte krystallstrukturen i is.
Atterbergsgrense

Atterbergsgrense er et mål for tilstanden til en finkornet jord.
Avhengig av vanninnholdet kan jord forekomme i fire tilstander: Fast, semi-fast, plastisk eller flytende. I hver tilstand er konsistensen og egeskapene til jorden forskjellig og dermed også ingeniør-egenskapene.
Atterbergsgrensen kan brukes for å skille mellom silt og leire, og for å skille mellom ulike typer av disse. Grensene ble definert av Albert Atterberg, en  svensk kjemiker. Grensene ble senere omdefinert av Arthur Casagrande.
Oppkalling av barn

Grunner for oppkalling

{Trenger referanse}
Man må nok langt tilbake i tid for å finne at overtro var bakgrunn for disse tradisjonene. Men for mange hundre år siden levde fortsatt tanken om at forfedrenes egenskaper ble overført til barna hvis de ble oppkalt, vel å merke de gode egenskapene, de som «ble igjen» etter de avdøde. Enda lenger tilbake fantes også forestillingen om at de avdøde ble fornærmet hvis de ikke ble oppkalt, og kunne hevne seg på barnet. Det  fantes en dødelig sykdom som ble kalt elsk, den rammet nyfødte, og folketroen mente den skyldtes forfedre som var sinte over ikke å bli oppkalt.
Det var først utpå 1900-tallet at gutter kunne bli oppkalt etter bestemødre eller oldemødre, f.eks. Lyder etter Lydia. Jenter derimot fikk jo ofte mannsnavn med –ine eller –a/-e som ending: Hansine, Jensine, Olava osv. Det var gjerne yngre døtre i søskenflokken som på denne måten ble oppkalt etter bestefedre eller oldefedre når det så ut til at det ikke ble noen sønner i familien.

Alternativ oppkalling

Det er kjent at noen barn oppkalles etter sin rekkefølge i søskenflokken.
Man ser også oppkalling fra historiske hendelser, samt fra bøker og film. Mest populært i 1906 var Haakon etter Norges nye konge, Haakon V. Etter prinsefødselen i 1937 steg antallet guttebarn med navnet Harald til det dobbelte, og opptil 700 nye i året.{Trenger referanse} Slik også med Sonja: Før 1920-tallet nesten ikke i bruk. Fra 1928 og Sonja Henies OL-gull steg det til mange hundre, og deretter en nedgang frem til etter 1967 og kronprins Harald og Sonja Haraldsens bryllup.
Et annet eksempel er Ann-Magritt. Før Falkbergets «Nattens Brød» kom i 1940 var navnet ikke brukt, fra 1943 kom det plutselig over 100, med litt forskjellig skrivemåte, men så ble det nesten borte, og antallet Ann-Magritt er fortsatt ’bare’ 170 alt i alt.{Trenger referanse} Fra midten av 1900-tallet kom bølger av navn fra filmverdenen, her kan nevnes Ronja, som ikke var i bruk før 1985, men først fikk en boom etter at boka kom, og så ny oppgang da filmen om Ronja Røverdatter kom, så nå er det 999 jenter som heter Ronja i Norge.{Trenger referanse}

Afrika

I afrikanske land finnes skikken med å oppkalle barnet etter dets rekkefølge i søskenflokken og/eller ukedagen som det ble født på. Først skal det markeres hvilken ukedag barnet er født. F.eks. Abas og Baba forteller at gutten er født på en torsdag). Deretter kommer tallet som viser rekkefølgen. På denne måten ser man av f.eks. FNs tidligere generalsekretær Kofi Annan at han er født på en fredag og er den fjerde blant sine søskner.
Kode 291

Som en respons til flyktningkrisen i 2015 opprettet den svenske Polismyndigheten Nationell särskild händelse Alma  gjeldende fra 8. september 2015 til 19. februar 2016.
Kode 291 eller Referansekode 291 (svensk: referanskod 291, R291) var koden innen ALMA for forbrytelser begått av eller begått mot asylsøkende i perioden 11. november 2015 til 31. januar 2016 .
I denne perioden ble det registrert 3287 forbrytelser under R291, 2368 med asylsøkere som mistenkte, og 1722 med asylsøkere som ofre.
Under innsamlingsperioden for R291 ble Polismyndigheten kritisert for hemmeligholdelse.
Rovteger

Utseende

Voksne rovteger er mellom 3 og 40 mm lange. Kroppen er vanligvis avlangt-oval og litt flat. De har et framoverrettet hode, den lange sugesnabelen er lett synlig og danner en bue ut fra kroppen. Sugesnabelen eller munnen består av flere ledd. Antennene består av fire ledd og er temmelig lange og tynne. Partiet mellom hodet og bryststykket er ofte sammensnørt, og det ser ut som de har en hals. Framvingene er gjerne robuste og tykke, men det finnes også en god del arter med reduserte vinger. Beina er ofte lange. Noen arter er svært spinkle og langbeinte og ligner overflatisk mest på mygg.
De fleste er mørke i fargen, som ofte varierer mellom brun, rød, svart eller orange. Noe kan også være grønne.

Levevis

Rovtegene har stikkende munndeler og kan bare ta inn flytende føde. Etter at de har boret den skarpe sugesnabelen inn i byttedyret, sprøyter de inn en gift som inneholder protein-fordøyende enzymer. Dette gjør at byttedyrets vev løses opp til en "suppe" som tegen kan suge i seg. Sugesnabelen kan også brukes i selvforsvar og de større artene kan gi meget smertefulle stikk om man håndterer dem.
Noen arter kamuflerer seg med å dekke kroppen med støv og rusk. Andre har en form for kamuflasje i at de ligner sterkt på byttedyrene sine.
Rovteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

Nyttedyr

Enkelte arter brukes til biologisk kontroll, fordi de er rovdyr, som lever av skadedyr som blant annet kakerlakker. I varme områder, der disse tegene er tallrike, er det trolig viktige ved ta de holder nede bestandene av potensielle skadedyr.

Smittespredere

Noen store, søramerikanske arter i gruppen Triatominae utgjør et helseproblem fordi de sprer parasitten Trypanosoma brucei, som gir den alvorlige Chagas sykdom (amerikansk sovesyke) hos mennesker. Tegene suger blod, men parasitten spres ikke direkte gjennom dette, men ved at tegenes avføring kommer i kontakt med sår.
Agenda

En agenda er sakliste eller dagsorden til møte. Å «sette agenda» brukes i utvidet betydning om å ha innflytelse i hvilke saker som tas inn i beslutningsprosesser og evne til å få sine saker inn i på sakskartet. Å «ha en agenda» brukes om en aktør har som mål å få sine saker i en debatt eller beslutningsprosess. Innen politikk og diplomati betegner det dagsorden, det vil si hvilke spørsmål som blir tatt opp til politisk behandling. 
Innen maktforskning i statsvitenskapen, fokuseres det på hvilke grupper og aktører som har mulighet til å fastsette eller hindre politiske spørsmål som kommer opp debatt eller vedtak. Særlig blir det fokusert på evnen til å hindre spørsmål fra å bli vurdert (det å ikke fatte en beslutning regnes også som en beslutning).
Ordet stammer opprinnelig fra latin for «som bør gjøres», Ordet stammer fra teologi saker som skulle tas opp i møte som ikke omhandlet tro, men som omhandlet andre saker. men har kommet inn i norsk fra engelsk.
KISS-prinsippet

Relaterte konsepter

Prinsippet er relativt lik Ockhams barberkniv og Albert Einsteins leveregel om at «alt skal være gjort så enkelt som mulig, men ikke enklere». Eller Antoine de Saint-Exupérys «Det synes som om fullkommenhet er nådd ikke når det er ingenting igjen å legge til, men når det er ingenting igjen å ta unna».
Rube Goldbergs maskin illustrerer de mange ulike problemer som kan oppstå med komplekse løsninger som ikke gjøres enkle.
«Instruction creep» og «function creep» er eksempler på unnlatelse av å følge KISS-prinsippet i programvareutvikling. Dette er kjent som «snikende featurism»
Hadiya

Hadiya er en folkegruppe i Etiopia, basert på et gammelt kongerike som er kjent helt tilbake til 1300-tallet.
De snakker hadiya, som er et kusjittisk språk med 254 000 brukere. De bor i en egen etnisk basert sone i Region for sørlige nasjoner, nasjonaliteter og folk, sørvest i landet.
Benedikt XIV

Bakgrunn

Prospero Lambertini kom fra en adelsfamilie fra Bologna. Faren var Marcello Lambertini og moren Lucrezia Bulgarini. Han var det tredje av fem barn. På hans tid var Bologna Kirkestatens nest største by. 
Dom trettenåring begynte han på Collegium Clementianum i Roma, der han studerte retorikk, latin, filosofi og teologi. Under sine tidlige studier var i hyppig berøring med Thomas Aquinas' verker. Studiene gikk så mot det juridiske, både kirkelig og sivil rett. I 1694, som nittenåring, tok hasn doktorgrad i teologi og ble likeså Doctor Utriusque Juris (både kirkelig og sivil rett).  Han begynte sin løpebane som jurist.

Biskop, kardinal, pave

Han ble i 1727 erkebiskop av Ancona, i 1728 kardinal og i 1731 erkebiskop av Bologna, der han ved sin personlighet vant allmenn hengivenhet. 
Han ble kreert til kardinal av Benedikt XIII ved konsistoriet den 9. desember 1726.
Som første pave anerkjente han den prøyssiske kongetittelen. På grunn av sin toleranse ble han blant annet høyt skattet av Fredrik II av Preussen.
Pave Benedikt XIV døde den 3. mai 1758 i Roma.
Luanchuan

Luanchuan (kinesisk: 栾川县; pinyin: Luánchuān Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.
I 1999 var befolkningen på 306 295 innbyggere.
Elven Yi har sitt utspring i fylket.
Fylket har betydelige funn av molybden og wolfram.
Lucanus ngheanus

Kjennetegn

En middelsstor til stor (hannen gjerne 40-50 millimeter), blank, mørkbrun hjortebille. Mandiblene hos hannen er rette, med store tenner bare i spissen. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner. Beina er mørke, lårene med et rødoransje felt. 
Hunnen er mørkbrun, blankere enn hannen.

Utbredelse

Arten er bare kjent fra Vietnam.
Vadonaria

Utseende

Små til middelsstore (10–15 millimeter), avlange, gulbrune oldenborrer. Pronotum er mørkt i midten, dekkvingene har små, svarte flekker. Oversiden er kraftig punktert og noe blank.

Utbredelse

Slekten er endemisk for Madagaskar og Komorene.
Fylkesvei 1414

Fylkesvei 1414 går mellom Sandvad ved Gjersjøen gjennom Svartskog til fylkesgrensen ved Gjersjøelva i Oppegård kommune. Veien er 9,4 km lang.
Frem til 2019 hadde veien betegnelsen Fylkesvei 126.
Tendai-shū

Tendai-shū (japansk: 天台宗) er en retning innenfor japansk buddhisme som har sitt utspring i Kina. Den kinesiske munken Zhiyi grunnla i år 575 e.Kr. skolen Tiāntái, oppkalt etter de kinesiske Tiantaifjellene. Retningen ble ført til Japan av munken Saichō 805 e.Kr. hvor den fikk navnet Tendai shū, med sitt tempel og hovedsete Enryaku-ji på toppen av Hieifjellet i nærheten av Kyoto.
Skolen betrakter Lotussutraen som den høyeste og endelige av Buddhas lærdommer, og anser resitasjon av tekstens tittel som en øvelse som påskynder nirvana. Den skiller seg lite fra sitt kinesiske opphav, men har inkludert elementer fra Zen, det esoteriske ritualet Mikkyō fra Shingon shū, og elementer fra vinayaskolen.
Skolen har hatt stor innflytelse på utviklingen av japansk buddhisme. Hōnen, som i 1175 grunnla Jōdo-shū – den japanske avleggeren av Det Rene Land, startet sin karriere som Tendaimunk. Nichiren, som i 1253 grunnla Nichirenskolen, studerte også som Tendaimunk og hentet sin ivektlegging på Lotussutraen fra Tendai shū.
Callosamia angulifera

Utseende

En middelsstor til stor (vingespenn 80-110 millimeter) påfuglspinner. Hunnen er mest lyst rødbrun, hannen mørkt gråbrun på grunnfarge. Forvingene er ikke eller lite sigdformede. I vingespissen er det en liten øyeflekk. Hver vinge har en liten, mer eller mindre L-formet, hvit flekk og en hvit tverrstripe utenfor denne. Den ytre delen er lysere enn den indre.
Larven er naken, tykk og trinn, lys grønn med noen få korte, røde eller gule pigger.

Levevis

Larvene lever på tulipantre (Liriodendron tulipifera) og magnolia (Magnolia spp.). De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten er utbredt i det østlige Nord-Amerika.
Koreansk mytologi

Koreansk mytologi er den tradisjonelle mytologien man finner i Korea. Området har tradisjonelt vært preget av kinesisk språk og kultur, men mytologien skiller seg derimot fra kinesisk mytologi. Denne mytologien er rester fra en tidlig periode i Koreas historie, og kan deles inn i to typer myter: Grunnleggermyter som forteller om hvordan staten og folket ble til, og skapelsesmyter som forteller om verdens opprinnelse. Grunnleggermytene kjenner man bare fra gamle kinesiske og koreanske skrifter, skapelsesmytene blir fremdels sunget av sjamaner som en del av forskjellige ritualer.

Grunnleggermytene

Grunnleggermytene handler om det koreanske folkets, den koreanske statens og herskerslektenes opprinnelse. Disse mytene finner man i nedtegnelser fra det første århundret etter Kristus, både i kinesiske og koreanske skrifter.
Grunnleggermytene finnes i dag bare i de gamle nedtegnelsene, med ett unntak, nemlig myten om Tan'gun, som har opplevd en oppblomstring med nasjonalistiske undertoner, og i dag blir dyrket av enkelte som grunnleggeren av den koreanske nasjonen.

Skapelsesmytene

Skapelsesmytene, eller mugaer er i dag en integrert del i sjamanistsike ritualer, der de blir sunget av sjamanene. Disse mytene ble ikke skrevet ned før tidlig på 1900-tallet, og levde fram til dette bare muntlig blant sjamanene.
Honghe

Honghe (Forenklet kinesisk: 红河; tradisjonell kinesisk: 紅河; pinyin: Hónghé; Wade-Giles: Húng-hó) er et autonomt prefektur for hani- og yifolkene og ligger i provinsen Yunnan i Kina.
Honghe har et areal på 32.929 km² og i år 2000 hadde det 4 130 463 innbyggere.

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Finnmark sykepleierhøyskole

Finnmark sykepleierhøgskole var en høgskole for sykepleierutdanning i Hammerfest. Skolen er i dag en del av UiT Norges arktiske universitet.
Høyskolen ble etablert i 1960 under navnet Finnmark sykepleierskole. 1. august 1994 fusjonerte den med to andre høyskoler i fylket til Høgskolen i Finnmark. I 2013 ble høgskolen slått videre sammen med det daværende Universitetet i Tromsø.
Finnmark sykepleierhøgskole hadde en kvoteordning som tilsa at 80 % av studentene skulle være fra Finnmark eller ha bodd to år i fylket, og 10 % av opptaket skulle være samisktalende søkere.
Cashis

Ramone Johnson, bedre kjent under artistnavnet Ca$his/Ca$his, er en amerikansk rapper, født og oppvokst i Chicago. Han er også med i gjengen «Gangster Disciples». Cashis startet sin kerriere da han sendte en demo tape til Shady records label og i 2006 fikk han en liten del på sangen "You don`t know" med 50 Cent, Eminem og Lloyd Banks. Allerede året etter ga han ut eget materiale.
Esaias Compenius

Esaias Compenius (født ca. 1572 i Eisleben, død ca. 1617 i Hillerød i Danmark) var en tysk orgelbygger. Han er kjent for å ha bygget det såkalte Compeniusorgelet som står i Frederiksborg slottskirke.
Compenius var andre slektsledd i en tradisjonsrik tysk orgelbyggerfamilie; både hans far, Heinrich Compenius den eldre, hans bror, Heinrich Compenius den yngre og hans onkel Timotheus Compenius var orgelbyggere. 
I 1605 ble han ansatt som orgelbygger og senere som organist ved hoffet i Braunschweig-Wolfenbüttel. Det antas at han allerede kort tid etter begynte på å konstruere det kammerorgelet som senere skulle bli oppkalt etter ham. Orgelet befant seg opprinnelig i Hessen ved Wolfenbüttel, men ble i 1617 skjenket til Christian IV av Frederik Ulrik av Braunschweig-Wolfenbüttel, sønn av Christians søster Elisabeth og hennes nylig avdøde ektefelle Henrik Julius av Braunschweig-Wolfenbüttel. 
Compenius tok selv med seg orgelet til Danmark for å hjelpe til med å sette det opp og døde enten før eller kort tid etter at det ble satt opp i Frederiksborg slottskirke.
Morten Korch

Film

Flere filmselskaper forhandlet i femten år om retten til å filmatisere Morten Korchs romaner. I 1950 laget ASA Film og Alice O'Fredericks en film basert på romanen De røde heste, og dette ble en av danmarkshistoriens største kinosuksseser: 2,5 millioner mennesker valfartet til kinoene for å se filmen.

TV-serie

I 1999-2000 ble det produsert en dansk TV-serie i elleve episoder over en bok av Morten Korch. Serien Morten Korch - Ved Stillebækken ble regissert av Lone Scherfig, og den hadde premiere på dansk TV i 2000.
Macropsebium

Utseende

Store (opptil 45 millimeter), blanke, rødbrunlige trebukker. Antennene er noe lengre enn kroppen hos hannene, kortere hos hunnene. Dekkvingene er forkortede til små skjell og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om veps. Beina er slanke.

Utbredelse

Artene lever i det sørlige Afrika.
Humlehjertene

Humlehjertene er en roman av den norske forfatteren Ola Bauer, utgitt i 1980. Den inngår i en halvbiografisk trilogi, som forøvrig består av romanene Graffiti (utgitt i 1976 under psevdonymet Jo Vendt) og Bulk (1978).
Hovedpersonen Jo Vendt oppholder seg i Paris fra 1967-69 og blir vitne til studentopprøret i 1968. Selv klarer han ikke å knytte seg helhjertet til noen av de rivaliserende studentgruppene, og ender derfor opp som formann i den anarkistiske tomannsgruppen «Humlehjertene» sammen med sin finske kjæreste.
Boken har blitt karakterisert som en «trist og vakker bok full av humor».
Kravice

Kravice er et fossefall i Trebižatelven nær Ljubuški i Bosnia-Hercegovina, rundt førti kilometer sør for Mostar. Fossefallet har blitt skapt av Trebižatelven i tufakalksteinsgrunnen. Tufa er typisk for elver som er rike på kalsiumkarbonat. Gress, bladmoser og lav vokser på tufaen. Kyskhetstre, fikentre og poppel vokser ved siden av fossefallet. Fossefallet har oppstått ved at travertinbarrieren, bestående av ung og myk kalkstein, har blitt erodert over flere hundre år og dannet fossefallet.
More Never Is Enough: Live In Manchester & Tilburg 2010

Sporliste

Alle spor er skrevet av Neal Morse, Roine Stolt, Mike Portnoy og Pete Trewavas unntatt hvor annet er notert.
Jula AB

Historie

Foretaket ble startet i 1979 på gården Jultorp i Vara kommune i Sverige, med et sortiment hovedsakelig bestående av vedkappsager. Med stigende oljepriser på midten av 1970-tallet så folk etter alternative måter å varme opp husene på. Lars Gøran Blank startet produksjon av Jula-kappsagen og ideen hentet han fra sin morfar Otto. Etterspørselen etter kappsager og reservedeler skjøt i været og sortimentet ble gradvis utvidet. På midten av 1980-tallet flyttet Jula til Skara i Sverige. Det første varehuset finnes også den dag idag i Skara, sammen med hovedkontoret og sentrallageret til Jula. Opp gjennom årene har sortimentet til Jula utviklet seg til å omfatte blant annet arbeidsklær, hageprodukter, byggredskaper, biltilbehør og husholdningsutstyr. I 2008 ble Jula etablert i Norge, og i 2011 åpnet det første varehuset i Polen.

Jula i Norge

Jula kom til Norge i 2008 og hadde (per september 2017) 32 butikker og et forretningskontor i Lørenskog. Jula fikk i 2015 en omsetning på 1,7 milliarder på det norske markedet og et resultat på 84 millioner.
Life (magasin)

Historie

Den utgaven av Life som ble utgitt for første gang i 1883 lignet på Puck, og var et lettfattelig underholdningsmagasin med mye illustrasjoner, vitser og kommentarer. Flere av datidiens ledende skribenter og tegneserieskapere bidro i magasinet, inkludert Charles Dana Gibson, Norman Rockwell og Harry Oliver. I de senere årene var det også inkludert korte anmeldelser (lignende de i The New Yorker) av teaterstykker og filmer som gikk i New York. I hver anmeldelse var det tegnet et trafikklys der grønt lys var positivt, rødt lys negativt og gult lys for litt av begge deler.
Luce kjøpte rettighetene til å bruke navnet Life, men solgte listen over abonnementer til et annet magasin. Den andre utgaven av Life var et nyhetsmagasin med bare bilder, og var ledende i sitt slag i over 40 år. Både president Harry S. Truman, Sir Winston Churchill og general Douglas MacArthur publiserte sine memoarer i magasinet.  Blant Lifes berømte reportasjer var Robert Capas bildereportasje fra den allierte landgangen i Normandie 6. juni 1944. Et av de mest kjente bildene som ble publisert i magasinet var av en sjømann som feiret amerikanernes seier over Japan med å kysse en sykepleier på Times Square 14. august 1945. Bildet ble tatt av Alfred Eisenstaedt og publisert i Life en uke senere.
Life var et suksessfullt magasin i to generasjoner og hadde på et tidspunkt mer enn 13,5 millioner eksemplarer i ukentlig opplag. I 1960-årene begynte interessen for magasinet å dale,  og i 1972 var Lifes æra som ukemagasin forbi.  Life ble ført videreført  som månedsmagasin  og senere som bilag til aviser.  20. april 2007 ble Life avviklet som papirpublikasjon.
Den 18. november 2008 åpnet Google et bildearkiv med magasinets fotografier, i samarbeid med Life. Flere av bildene hadde aldri før blitt publisert i magasinet. 
LIFE.com ble lansert 31. mars 2009 og er et samarbeid mellom Life og Getty Images. Den tilbyr millioner av fotografier fra deres kombinerte bildearkiv.